
ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


27 Απριλίου 2017 


ΤΕΥΧΟΣ ΔΕΥΤΕΡΟ 


Αρ 


. Φύλλου 1440 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Τροποποίηση και συμπλήρωση της ΦΓ10/60899/ 

16.9.2016 (ΦΕΚ Β' 3047/23.9.2016) απόφασης της 
Προέδρου του Ελεγκτικού Συνεδρίου «Περί συ- 
γκροτήσεως των Κλιμακίων του Ελεγκτικού Συνε¬ 
δρίου για το δικαστικό έτος 2016 - 2017». 

2 Εφαρμογή των διατάξεων του άρθρου 63 του 
ν. 4174/2013 (Ειδική Διοικητική Διαδικασία - Εν- 
δικοφανής προσφυγή), καθορισμός λεπτομερει¬ 
ών για τη λειτουργία της Διεύθυνσης Επίλυσης 
Διαφορών της Ανεξάρτητης Αρχής Δημοσίων 
Εσόδων (Α.Α.Δ.Ε.), την εφαρμοστέα διαδικασία 
και τον τρόπο έκδοσης των αποφάσεων αυτής και 
ρύθμιση ζητημάτων καταβολής και αναστολής 
καταβολής του οφειλόμενου ποσού σε περίπτω¬ 
ση άσκησης ενδικοφανούς προσφυγής. 


ΑΠΟΦΑΣΕΙΣ 

Αριθμ. απόφ. ΦΓ10/20218 (1) 

Τροποποίηση και συμπλήρωση της ΦΓ10/60899/ 

16.9.2016 (ΦΕΚ Β' 3047/23.9.2016) απόφασης 
της Προέδρου του Ελεγκτικού Συνεδρίου «Περί 
συγκροτήσεως των Κλιμακίων του Ελεγκτικού 
Συνεδρίου για το δικαστικό έτος 2016 - 2017». 

Η ΠΡΟΕΔΡΟΣ ΤΟΥ ΕΛΕΓΚΤΙΚΟΥ ΣΥΝΕΔΡΙΟΥ 

Έχοντας υπόψη: 

1. Τις διατάξεις των άρθρων 6 παρ. 1 και 3,8 παρ. 3 και 
32 παρ. 1 και 5 του ν. 4129/2013 «Κύρωση του Κώδικα 
Νόμων για το Ελεγκτικό Συνέδριο» (ΦΕΚ Α' 52), όπως 
ισχύουν. 

2. Τις διατάξεις των άρθρων 8 του ν. 2741 /1999,2 του 
ν. 3060/2002 και 57 παρ. 1 του ν. 3659/2008. 

3 Την ΦΓ8/22043/4.4.2012 (ΦΕΚ Β' 1213/11.4.2012, 
τ.Γ') απόφαση περί συστάσεως Κλιμακίων προληπτικού 
ελέγχου δαπανών. 

4. Τις διατάξεις του άρθρου 6 παρ. 5 της ΦΓ8/65456/ 
24.9.2014 απόφασης της Ολομέλειας «Κανονισμός 
Λειτουργίας Ελεγκτικού Συνεδρίου» (ΦΕΚ Β' 3139/ 
21.11.2014). 


5. Την 2/29.6.2016 (ΦΕΚ Β' 3047/29.6.2016) απόφαση 
της Ολομέλειας του Ελεγκτικού Συνεδρίου «Περί συγκρο¬ 
τήσεως των Τμημάτων του Ελεγκτικού Συνεδρίου για το 
δικαστικό έτος 2016-2017» και δη την παρ. η' αυτής. 

6. Τις ανάγκες της Υπηρεσίας, αποφασίζουμε: 

Τροποποιούμε και συμπληρώνουμε τη ΦΓ10/60899/ 

16.9.2016 (ΦΕΚ Β' 3047/23.9.2016) απόφαση μας «Περί 
συγκροτήσεως των Κλιμακίων προληπτικού ελέγχου 
δαπανών του Ελεγκτικού Συνεδρίου για το δικαστικό 
έτος 2016 - 2017», όπως τροποποιήθηκε και ισχύει και 
τοποθετούμε στο Κλιμάκιο προληπτικού ελέγχου δα¬ 
πανών στο V Τμήμα του Ελεγκτικού Συνεδρίου, για το 
υπόλοιπο του δικαστικού έτους 2016-2017, ήτοι μέχρι 
15.9.2017, την Πάρεδρο του Ελεγκτικού Συνεδρίου Βιο- 
λέτταΤηνιακού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Απριλίου 2017 

Η Πρόεδρος 

ΑΝΔΡΟΝΙΚΗ ΘΕΟΤΟΚΑΤΟΥ 


Αριθμ. ΠΟΑ. 1064 (2) 

Εφαρμογή των διατάξεων του άρθρου 63 του 
ν. 4174/2013 (Ειδική Διοικητική Διαδικασία - Εν- 
δικοφανής προσφυγή), καθορισμός λεπτομερει¬ 
ών για τη λειτουργία της Διεύθυνσης Επίλυσης 
Διαφορών της Ανεξάρτητης Αρχής Δημοσίων 
Εσόδων (Α.Α.Δ.Ε.), την εφαρμοστέα διαδικασία 
και τον τρόπο έκδοσης των αποφάσεων αυτής 
και ρύθμιση ζητημάτων καταβολής και αναστο¬ 
λής καταβολής του οφειλόμενου ποσού σε περί¬ 
πτωση άσκησης ενδικοφανούς προσφυγής. 

Ο ΔΙΟΙΚΗΤΗΣ 

ΤΗΣ ΑΝΕΞΑΡΤΗΤΗΣ ΑΡΧΗΣ ΔΗΜΟΣΙΩΝ ΕΣΟΔΩΝ 

Έχοντας υπόψη: 

1. Τις διατάξεις: 

α) του άρθρου 63 του ν. 4174/2013 «Φορολογικές 
Διαδικασίες και άλλες διατάξεις» (Α' 170), όπως ισχύει, 
β) του Κεφαλαίου Α' «Σύσταση Ανεξάρτητης Αρχής Δη¬ 
μοσίων Εσόδων» του Μέρους Πρώτου του ν. 4389/2016 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος ΒΊ 440/27.04.2017 


«Επείγουσες διατάξεις για την εφαρμογή της συμφωνίας 
δημοσιονομικών στόχων και διαρθρωτικών μεταρρυθ¬ 
μίσεων και άλλες διατάξεις» (Α' 94) και ειδικότερα των 
άρθρων 1, 2,13,14,17 και 41, όπως ισχύουν, 

γ) της υποπαραγράφου Ε2 της παραγράφου Ε του 
πρώτου άρθρου του ν. 4093/2012 (Α' 222) όπως ισχύει, 
περί σύστασης θέσης Γενικού Γραμματέα Δημοσίων Εσό¬ 
δων, σε συνδυασμό με τις διατάξεις της παραγράφου 1 
του άρθρου 13 και της παραγράφου 10 του άρθρου 41 
του ν. 4389/2016, όπως ισχύουν, 

δ) της παρ. 5 του άρθρου 83 του ν.δ/τος 356/1974 «Κώ¬ 
δικας Είσπραξης Δημοσίων Εσόδων» (Α' 90), όπως ισχύει. 

2. Την με αριθμ. 1 /20.1.2016 (ΦΕΚ18/Υ.Ο.Δ.Δ./20.1.2016) 
πράξη του Υπουργικού Συμβουλίου «Επιλογή και διορι¬ 
σμός Γενικού Γραμματέα της Γενικής Γραμματείας Δημο¬ 
σίων Εσόδων του Υπουργείου Οικονομικών», σε συνδυ¬ 
ασμό με τις διατάξεις της παραγράφου 10 του άρθρου 
41 του ν. 4389/2016, όπως ισχύουν. 

3. Την με αριθμ. Δ. ΟΡΓ. Α 1036960 ΕΞ 2017/10.3.2017 
(Β' 968) απόφαση του Διοικητή της Α.Α.Δ.Ε. «Οργανισμός 
της Ανεξάρτητης Αρχής Δημοσίων Εσόδων (Α.Α.Δ.Ε.)». 

4. Την με αριθμ. Δ6Α 1015213 ΕΞ 2013/28.1.2013 (Β' 
130 και Β' 372) απόφαση του Υπουργού Οικονομικών και 
του Υφυπουργού Οικονομικών «Μεταβίβαση αρμοδιο¬ 
τήτων στον Γενικό Γραμματέα της Γενικής Γραμματείας 
Δημοσίων Εσόδων του Υπουργείου Οικονομικών», όπως 
ισχύει, σε συνδυασμό με τις διατάξεις της περ. α' της 
παρ. 3 του άρθρου 41 του ν. 4389/2016, όπως ισχύουν. 

5. Το γεγονός ότι, από τις διατάξεις της απόφασης αυ¬ 
τής, δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε: 

ΚΕΦΑΛΑΙΟ Α' 

Άσκηση ενδικοφανούς προσφυγής 
κατά το άρθρο 63 ν. 4174/2013 

Άρθρο 1 

Ενδικοφανής προσφυγή ενώπιον 

της Διεύθυνσης Επίλυσης Διαφορών 

στο πλαίσιο της ειδικής διοικητικής διαδικασίας 

1. Ο υπόχρεος, εφόσον αμφισβητεί πράξεις, ρητές ή 
σιωπηρές, που εκδίδονται ή συντελούνται από 1.1.2014 
και εφεξής, σε βάρος του από τη Φορολογική Διοίκηση 
και εμπίπτουν στο πεδίο εφαρμογής του Κώδικα Φορο¬ 
λογικής Διαδικασίας (άρθρο 2 του ν. 4174/2013) οφείλει, 
πριν από την προσφυγή του στη Διοικητική Δικαιοσύνη, 
να ασκήσει ενδικοφανή προσφυγή ενώπιον της Διεύθυν¬ 
σης Επίλυσης Διαφορών της Ανεξάρτητης Αρχής Δημο¬ 
σίων Εσόδων με αίτημα επανεξέτασης στο πλαίσιο της 
ειδικής διοικητικής διαδικασίας, με την επιφύλαξη των 
οριζομένων στο β' εδ. της παρ. 1 του άρθρου 35 και στο 
στ' εδ. της παρ. 1 του άρθρου 63 του Κ.Φ.Δ.. 

2. Η άσκηση οποιοσδήποτε άλλης διοικητικής προσφυ¬ 
γής κατά των υποκειμένων στην ενδικοφανή προσφυγή 
πράξεων των φορολογικών αρχών, είναι απαράδεκτη. 

Άρθρο 2 

Προθεσμία, περιεχόμενο και διαδικασία 
άσκησης της ενδικοφανούς προσφυγής 

1. Η ενδικοφανής προσφυγή ασκείται κατά πράξεων 
των φορολογικών αρχών, εντός ανατρεπτικής προθεσμί¬ 


ας τριάντα (30) ημερών που αρχίζει από την κοινοποίηση 
της πράξεως ή τη συντέλεση της παράλειψης. Η εν λόγω 
προθεσμία αναστέλλεται κατά το χρονικό διάστημα από 
1 έως 31 Αυγούστου. Ειδικά για τους κατοίκους εξωτερι¬ 
κού η σχετική προθεσμία ορίζεται σε εξήντα (60) ημέρες 
(άρ. 63 παρ. 1 εδ. γ',δ',ε' Κ.Φ.Δ.). 

2. Η ενδικοφανής προσφυγή υποβάλλεται από τον 
υπόχρεο στη φορολογική αρχή που εξέδωσε την προ¬ 
σβαλλόμενη πράξη ή παρέλειψε την έκδοσή της και 
πρέπει να αναφέρει τους λόγους, τους ισχυρισμούς και 
τα έγγραφα στα οποία βασίζει το αίτημά του, να περιέχει 
τα ακριβή του στοιχεία, την προσβαλλόμενη πράξη, τη 
διεύθυνση στην οποία θα συντελούνται οι κοινοποιήσεις 
των αποφάσεων, των πράξεων και των λοιπών εγγρά¬ 
φων της Διεύθυνσης Επίλυσης Διαφορών, τη διεύθυνση 
του ηλεκτρονικού ταχυδρομείου και τα εν γένει στοιχεία 
επικοινωνίας του υπόχρεου. Σε κάθε περίπτωση μετα¬ 
βολής των στοιχείων επικοινωνίας που επήλθε μετά την 
υποβολή του αιτήματος της ενδικοφανούς προσφυγής, 
ο υπόχρεος οφείλει να γνωστοποιεί εγγράφως αυτά στη 
Διεύθυνση Επίλυσης Διαφορών, διαφορετικά οι κοινο¬ 
ποιήσεις γίνονται νομίμως βάσει των αρχικά δηλωθέ- 
ντων στοιχείων. 

3. Η αρμόδια Αρχή αποστέλλει την ενδικοφανή προ¬ 
σφυγή, συνοδευόμενη από τα σχετικά έγγραφα και τις 
απόψεις της, εντός επτά (7) ημερών από την υποβολή 
τους, στη Διεύθυνση Επίλυσης Διαφορών, προκειμένου 
η τελευταία να αποφανθεί (άρθρο 63 παρ. 2 Κ.Φ.Δ.). 

4. Ειδικότερα, η ενδικοφανής προσφυγή ασκείται, 
προκειμένου για σχολάζουσα κληρονομιά από τον κη¬ 
δεμόνα, για επιδικία από τον προσωρινό διαχειριστή, 
για μεσεγγύηση από το μεσεγγυούχο, για πτωχεύσαντα 
από το σύνδικο, για ανήλικο από τον ασκούντο τη γονική 
μέριμνα ή τον επίτροπο και επί πλειόνων από τον έναν 
από αυτούς ή γι' αυτόν που τελεί σε δικαστική συμπα¬ 
ράσταση από το δικαστικό συμπαραστάτη και προκει¬ 
μένου για θανόντα φορολογούμενο από τους κληρονό¬ 
μους του και εν γένει από κάθε πρόσωπο του άρθρου 
64 παρ. 1 του Κώδικα Διοικητικής Δικονομίας. Για όλες 
τις ως άνω περιπτώσεις, υποχρεωτικώς με την άσκηση 
της ενδικοφανούς προσφυγής συνυποβάλλονται και τα 
νομιμοποιητικά έγγραφα από τα οποία προκύπτουν οι 
παραπάνω ιδιότητες. 

5. Σε περιπτώσεις κατάργησης ή αναστολής λειτουργί¬ 
ας, κατά περίπτωση, της φορολογικής αρχής ή τμήματος 
ή γραφείου αυτής, που εξέδωσε την πράξη, η ενδικοφα- 
νής προσφυγή υποβάλλεται στην Υπηρεσία υποδοχής, 
η οποία και την διαβιβάζει σύμφωνα με τα ως άνω ορι¬ 
ζόμενα, στη Διεύθυνση Επίλυσης Διαφορών. 

6. Ο υπόχρεος, ταυτόχρονα με την υποβολή της εν- 
δικοφανούς προσφυγής, συνυποβάλλει στην αρμόδια 
φορολογική αρχή και ηλεκτρονικό φάκελο (σε οπτικό 
δίσκο - ΦΦ ή ΦΙ5Β κλπ.), στον οποίο περιλαμβάνονται 
σε μαγνητική μορφή και σε οποιαδήποτε αναγνώσιμη 
μορφή αρχείου: 

α) η υποβληθείσα ενδικοφανής προσφυγή, 

β) η αίτηση αναστολής σε περίπτωση αυτοτελούς 
υποβολής, 

γ) τα έγγραφα και δικαιολογητικά που επικαλείται, 
συνοδευόμενα από υπεύθυνη δήλωση του άρθρου 8 
ν. 1599/1986, με την οποία δηλώνεται το ακριβές του 
περιεχομένου των στοιχείων του ηλεκτρονικού φακέλου. 

Άρθρο 3 

Διαδικασία εξέτασης ενδικοφανούς προσφυγής 

1. Η Διεύθυνση Επίλυσης Διαφορών ερευνά στο πλαί¬ 
σιο των αρμοδιοτήτων της τα πραγματικά και νομικά 
ζητήματα των υποθέσεων, λαμβάνοντας υπόψη την προ¬ 
σφυγή, τις πληροφορίες που έλαβε από τον υπόχρεο, τις 
απόψεις της αρμόδιας φορολογικής αρχής, καθώς και 
κάθε άλλη πληροφορία που σχετίζεται με την υπόθεση. 
Η διαδικασία διεξάγεται εγγράφως, με την επιφύλαξη 
των οριζόμενων στο παρόν άρθρο. 

2. Η Διεύθυνση Επίλυσης Διαφορών, εάν το κρίνει απα¬ 
ραίτητο, δύναται εντός της οριζόμενης προθεσμίας για 
την έκδοση της απόφασης επί της ενδικοφανούς προ¬ 
σφυγής, να καλεί τον υπόχρεο, προκειμένου να εκφράσει 
εγγράφως, εντός πέντε (5) εργασίμων ημερών το αργό¬ 
τερο, τις απόψεις του ως προς τα σχετικά ζητήματα και 
τους προβαλλόμενους με την άσκηση της ενδικοφανούς 
προσφυγής λόγους και ισχυρισμούς. 

3. Στις περιπτώσεις που με την άσκηση της ενδικοφα- 
νούς προσφυγής προσκομισθούν στη Διεύθυνση Επίλυ¬ 
σης Διαφορών νέα στοιχεία ή γίνει επίκληση νέων πραγ¬ 
ματικών περιστατικών, ο υπόχρεος πρέπει να καλείται σε 
ακρόαση, σύμφωνα με τα οριζόμενα στην προηγούμενη 
παράγραφο, προκειμένου να εκφράσει εγγράφως τις 
απόψεις του, αναπτύσσοντας τους προβαλλόμενους με 
την ενδικοφανή προσφυγή λόγους και τα τυχόν συνυπο¬ 
βαλλόμενα σε αυτήν νέα στοιχεία ή τα επικαλούμενα με 
το αίτημά του νέα πραγματικά περιστατικά. Στην περί¬ 
πτωση αυτή, η Διεύθυνση Επίλυσης Διαφορών δύναται 
να ζητά απάτην αρμόδια φορολογική αρχή τη διενέργεια 
πρόσθετων ελεγκτικών επαληθεύσεων, τάσσοντας ρητή 
προθεσμία, προκειμένου η τελευταία να της αποστείλει 
το σχετικό πόρισμά της. Ως νέα στοιχεία ορίζονται αυτά 
τα οποία δεν είχε στη διάθεσή της η φορολογική αρχή 
και δεν ήταν δυνατόν να τα λάβει υπ' όψιν της κατά το 
χρόνο έκδοσης της προσβαλλόμενης πράξης. 

4. Προκειμένου να τύχουν εφαρμογής τα οριζόμενα 
στην προηγούμενη παράγραφο, η Διεύθυνση Επίλυσης 
Διαφορών κρίνει εάν πρόκειται για νέα στοιχεία ή όχι 
ή για νέα πραγματικά περιστατικά, συνεκτιμώντας τα 
στοιχεία του φακέλου της υπόθεσης που έχει διαβιβα- 
σθεί από την αρμόδια φορολογική αρχή και κάθε άλλο 
πρόσφορο στοιχείο. 

5. Σε εξαιρετικές περιπτώσεις και εφόσον κατά την 
κρίση της Διεύθυνσης Επίλυσης Διαφορών συντρέχει 
λόγος, η προβλεπόμενη στις παραγράφους 2 και 3 του 
παρόντος ακρόαση διεξάγεται προφορικώς σε καθορι¬ 
σμένη ώρα και ημερομηνία εντός της Υπηρεσίας. Στην 
προφορική ακρόαση συμμετέχουν τρεις τουλάχιστον 
υπάλληλοι που ορίζονται από τον προϊστάμενο της 
Υπηρεσίας, μεταξύ των οποίων υπάλληλος που χειρί¬ 
ζεται την υπόθεση και ο προϊστάμενος του αρμοδίου 
Τμήματος, καθώς και ο υπόχρεος ο οποίος παρίσταται 


αυτοπροσώπως ή με εξουσιοδοτημένο αντιπρόσωπο, με 
ειδικό πληρεξούσιο έγγραφο με θεώρηση του γνήσιου 
της υπογραφής από την κατά νόμο αρμόδια αρχή. 

6. Η Διεύθυνση Επίλυσης Διαφορών, στο πλαίσιο της 
κατά τα ως άνω οριζόμενα ειδικής διοικητικής διαδικασί¬ 
ας - ενδικοφανούς προσφυγής, μπορεί να καλεί οποιον- 
δήποτε για να παρέχει πληροφορίες και να αιτείται την 
προσκόμιση οποιουδήποτε εγγράφου ή άλλου στοιχείου 
το οποίο κρίνεται αναγκαίο στο πλαίσιο της επανεξέτα¬ 
σης της πράξης, τηρουμένων των σχετικών διατάξεων 
περί επαγγελματικού απορρήτου και προστασίας των 
ευαίσθητων προσωπικών δεδομένων. Επίσης, μπορεί 
να υποβάλλει γραπτά ερωτήματα σε άλλες καθ' ύλην 
αρμόδιες υπηρεσίες της Α.Α.Δ.Ε., οι οποίες, εφόσον κρί¬ 
νουν σκόπιμο, μπορούν να προωθούν στον Διοικητή της 
Α.Α.Δ.Ε. την υποβολή ερωτημάτων προς έκδοση γνωμο¬ 
δότησης στο Ειδικό Νομικό Γραφείο Δημοσίων Εσόδων 
του Νομικού Συμβουλίου του Κράτους, σύμφωνα με τις 
διατάξεις που το διέπουν. 

7. Οι Υπηρεσίες, οι υπάλληλοι και τα όργανα της 
Α.Α.Δ.Ε. οφείλουν, κατά προτεραιότητα να παρέχουν 
κάθε πληροφορία ή σχετικό έγγραφο και να αποφαίνο- 
νται εντός των τασσομένων προθεσμιών, σύμφωνα με 
τις σχετικές πράξεις και αποφάσεις του Προϊσταμένου 
της Διεύθυνσης Επίλυσης Διαφορών. 

Άρθρο 4 

Έκδοση της απόφασης 

1. Ο Προϊστάμενος της Διεύθυνσης Επίλυσης Διαφο¬ 
ρών εκδίδει απόφαση επί της ενδικοφανούς προσφυγής 
εντός προθεσμίας εκατόν είκοσι (120) ημερών από την 
ημερομηνία υποβολής της ενδικοφανούς προσφυγής 
στην αρμόδια φορολογική αρχή. Η εν λόγω προθεσμία 
αναστέλλεται κατά το χρονικό διάστημα από 1 έως 31 
Αυγούστου. 

2. Σε κάθε περίπτωση, η απόφαση επί της ενδικοφα- 
νούς προσφυγής περιέχει και την οριστική φορολογική 
υποχρέωση του υπόχρεου, το καταλογιζόμενο ποσό και 
την προθεσμία καταβολής αυτού. 

3. Εάν με την απόφαση ακυρώνεται, μερικά ή ολικά, 
ή τροποποιείται η πράξη της φορολογικής αρχής, η Δι¬ 
εύθυνση Επίλυσης Διαφορών οφείλει να αιτιολογεί την 
απόφαση αυτή επαρκώς με νομικούς ή και πραγματικούς 
ισχυρισμούς. Σε περίπτωση που η πράξη ακυρώνεται για 
λόγους τυπικής πλημμέλειας, η αρμόδια φορολογική 
αρχή ενεργεί εκ νέου σύμφωνα με τα οριζόμενα στην 
απόφαση της Διεύθυνσης Επίλυσης Διαφορών (άρθρο 
63 παρ. 6 Κ.Φ.Δ.). 

4. Αν εντός της κατά τα ανωτέρω προβλεπόμενης προ¬ 
θεσμίας, δεν εκδοθεί απόφαση, τότε θεωρείται ότι η ενδι- 
κοφανής προσφυγή έχει απορριφθεί από τη Διεύθυνση 
Επίλυσης Διαφορών και ο υπόχρεος έχει λάβει γνώση 
αυτής της απόρριψης κατά την εκπνοή της ανωτέρω 
προθεσμίας. Στην περίπτωση αυτή, η Διεύθυνση Επί¬ 
λυσης Διαφορών ενημερώνει την αρμόδια φορολογική 
αρχή για τις δικές της ενέργειες. 

5. Αντίγραφο της απόφασης, η οποία αποτελεί εκτε¬ 
λεστό τίτλο, αποστέλλεται άμεσα και στην αρμόδια φο¬ 
ρολογική αρχή για τις δικές της ενέργειες. 

ΚΕΦΑΛΑΙΟ Β' 

Ρύθμιση ζητημάτων καταβολής και αναστολής 
καταβολής του οφειλόμενου ποσού λόγω 
άσκησης ενδικοφανούς ή δικαστικής προσφυγής 

Άρθρο 5 

Άσκηση ενδικοφανούς προσφυγής 
χωρίς αίτημα αναστολής Προϋποθέσεις 
και αποτελέσματα αναστολής καταβολής 
ποσοστού 50% του αμφισβητουμένου ποσού 

1. Με την άσκηση της ενδικοφανούς προσφυγής 
αναστέλλεται η καταβολή του ποσοστού 50% του αμ¬ 
φισβητούμενου ποσού που προέκυψε με την έκδοση 
της προσβαλλόμενης πράξης, με την προϋπόθεση ότι 
έχει καταβληθεί το υπόλοιπο ποσοστό 50%. Η αναστο¬ 
λή επέρχεται από και διά της εφάπαξ καταβολής του εν 
λόγω ποσοστού και σε περίπτωση τμηματικής καταβο¬ 
λής από και διά της αποπληρωμής του. Κάθε εξοφλητική 
απόδειξη με την οποία καταβάλλεται ποσό που αφορά 
σε αυτοτελές πρόστιμο το οποίο δεν είναι παρεπόμενο 
κύριας οφειλής, φόρων, τελών, δικαιωμάτων, εισφορών 
και δασμών υπέρ του Δημοσίου, υπόκειται σε τέλη χαρ¬ 
τοσήμου 2%, πλέον εισφοράς ΟΓΑ 20%. Η καταβολή 
μπορεί να γίνει και μετά την άσκηση της ενδικοφανούς 
προσφυγής και, πάντως το αργότερο, μέχρι την έκδοση 
της απόφασης επί της ενδικοφανούς προσφυγής ή, σε 
περίπτωση μη έκδοσης απόφασης, εντός των εκατόν 
είκοσι (120) ημερών που προβλέπονται για την έκδοσή 
της. Καταβολή νοείται η εκουσίως γενομένη ή η είσπρα¬ 
ξη του καταβλητέου 50% κατόπιν διενέργειας συμψη¬ 
φισμού ή απόδοσης παρακρατηθέντος ποσού επί απο¬ 
δεικτικού ενημερότητας/βεβαίωσης οφειλής και όχι στο 
πλαίσιο ληφθέντων αναγκαστικών μέτρων είσπραξης. 

2. Για το σε αναστολή υπόλοιπο 50% του αμφισβη¬ 
τούμενου ποσού, δεν λαμβάνονται μέτρα αναγκαστικής 
εκτέλεσης, αν δε τυχόν έχουν ληφθεί τέτοια μέτρα πριν 
από την καταβολή του 50%, αυτά αναστέλλονται για το 
διάστημα από το χρόνο της καταβολής και εφεξής, μέχρι 
την έκδοση απόφασης επί της ενδικοφανούς προσφυ¬ 
γής ή τη σιωπηρή απόρριψή της. Η αναστολή σύμφωνα 
με το προηγούμενο εδάφιο, δεν ισχύει επί του άμεσου 
προσδιορισμού του φόρου, καθώς και επί πράξης διοικη¬ 
τικού προσδιορισμού του φόρου, που εκδίδεται με βάση 
στοιχεία που έχουν παρασχεθεί από τον φορολογούμενο 
σε φορολογική του δήλωση (άρ. 63, παρ. 3, β' εδάφιο). 

3. Εφόσον ασκείται ενδικοφανής προσφυγή, χωρίς αί¬ 
τημα αναστολής και χωρίς να έχει καταβληθεί το 50% του 
αμφισβητούμενου ποσού, το σύνολο του αμφισβητούμε¬ 
νου ποσού είναι καταβλητέο εντός της προβλεπόμενης 
κατά τα άρθρα 41 και 62 ΚΦΔ προθεσμίας καταβολής, 
ανάλογα με την περίπτωση, εκτός αν το 50% αυτού κα¬ 
ταβληθεί αργότερα και πάντως εντός της προθεσμίας 
των 120 ημερών από την άσκηση της ενδικοφανούς προ¬ 
σφυγής, οπότε, για τα μέτρα εκτέλεσης που τυχόν έχουν 
ληφθεί στο μεταξύ, ισχύουν όσα αναφέρονται αμέσως 
παραπάνω για την αναστολή του υπόλοιπου 50%. 

4. Σε περίπτωση έκδοσης απόφασης επί ενδικοφανούς 
προσφυγής, βάσει της οποίας προκύπτει καταλογιζόμε- 
νο ποσό, ως προθεσμία καταβολής ορίζεται η προβλε- 


πόμενη από τις διατάξεις του άρθρου 66 του Κώδικα 
Διοικητικής Δικονομίας για την άσκηση δικαστικής προ¬ 
σφυγής στις φορολογικές διαφορές, με αφετηρία αυτής 
την κοινοποίηση της απόφασης επί της ενδικοφανούς 
προσφυγής. Σε περίπτωση σιωπηρής απόρριψης της 
ενδικοφανούς προσφυγής, ως προθεσμία καταβολής 
ορίζεται η προβλεπόμενη από το προηγούμενο εδάφιο, 
με αφετηρία αυτής την επόμενη της λήξης της προθε¬ 
σμίας έκδοσης απόφασης επί της ενδικοφανούς προ¬ 
σφυγής. Σε κάθε περίπτωση, δεν επιδιώκεται η είσπραξη 
του μη καταβληθέντος ποσού πριν από την πάροδο της 
προθεσμίας άσκησης δικαστικής προσφυγής. 

Άρθρο 6 

Προϋποθέσεις άσκησης ενδικοφανούς 
προσφυγής με αίτημα αναστολής καταβολής 
ποσοστού πενήντα τοις εκατό (50%) 
του αμφισβητούμενου ποσού 

1. Με την άσκηση της ενδικοφανούς προσφυγής ανα¬ 
στέλλεται η καταβολή ποσοστού πενήντα τοις εκατό 
(50%) του αμφισβητούμενου ποσού της πράξης, εφόσον 
καταβληθεί το υπόλοιπο πενήντα τοις εκατό (50%), εκτός 
αν υποβληθεί γι' αυτό και γίνει αποδεκτό αίτημα αναστο¬ 
λής. Η αναστολή, σύμφωνα με το προηγούμενο εδάφιο, 
δεν ισχύει επί του άμεσου προσδιορισμού του φόρου, 
καθώς και επί πράξης διοικητικού προσδιορισμού του 
φόρου, που εκδίδεται με βάση στοιχεία που έχουν πα¬ 
ρασχεθεί από τον φορολογούμενο σε φορολογική του 
δήλωση (άρθρο 63 παρ. 3, β' εδάφιο). 

2. Εφόσον υποβληθεί από τον υπόχρεο, ταυτόχρονα 
με την ενδικοφανή προσφυγή και αίτημα αναστολής 
του καταβλητέου ποσοστού πενήντα τοις εκατό (50%) 
του αμφισβητούμενου ποσού της πράξης, η Διεύθυνση 
Επίλυσης Διαφορών δύναται να αναστείλει την πληρωμή 
του εν λόγω ποσοστού μόνο στην περίπτωση κατά την 
οποία κρίνεται ότι αυτό θα είχε ως συνέπεια την ανεπα¬ 
νόρθωτη βλάβη για τον υπόχρεο. Η αναστολή αυτή ισχύ¬ 
ει μέχρι την έκδοση της απόφασης επί της ενδικοφανούς 
προσφυγής στον υπόχρεο, άλλως μέχρι την άπρακτη 
πάροδο του προβλεπόμενου χρονικού διαστήματος για 
την έκδοσή της. Το αίτημα αναστολής υποβάλλεται με 
το έγγραφο της ενδικοφανούς προσφυγής ή αυτοτελώς 
με ιδιαίτερο έγγραφο που κατατίθεται την ίδια ημέρα με 
την άσκηση της ενδικοφανούς προσφυγής. 

3. Με την αίτηση αναστολής υποβάλλονται στη Διεύ¬ 
θυνση Επίλυσης Διαφορών και τα αποδεικτικά στοιχεία 
με τα οποία τεκμηριώνονται οι ισχυρισμοί του αιτού- 
ντος και απαραιτήτως υπεύθυνη δήλωση του άρθρου 8 
ν. 1599/1986 στην οποία ο αϊτών δηλώνει: α) τα παγκό¬ 
σμια έσοδα ή εισοδήματά του από κάθε πηγή κατά το 
προηγούμενο και κατά το τρέχον έτος και β) την περι¬ 
ουσιακή του κατάσταση στην Ελλάδα και οπουδήποτε 
στην αλλοδαπή κατά το χρόνο κατάθεσης της αίτησης 
αναστολής. 

Αν ο αϊτών είναι φυσικό πρόσωπο, δηλώνονται επι¬ 
πλέον και τα παγκόσμια έσοδα ή εισοδήματα από κάθε 
πηγή κατά το προηγούμενο και κατά το τρέχον έτος, κα¬ 
θώς και η περιουσιακή κατάσταση, οπουδήποτε στην 
Ελλάδα και στην αλλοδαπή του ή της συζύγου και των 

ανηλίκων τέκνων αυτού κατά το χρόνο κατάθεσης της 
αίτησης αναστολής. 

Αν ο αϊτών είναι νομικό πρόσωπο ή οποιοσδήποτε 
μορφής νομική οντότητα, δηλώνονται επιπλέον και τα 
παγκόσμια έσοδα ή εισοδήματα από κάθε πηγή κατά 
το προηγούμενο και κατά το τρέχον έτος, καθώς και η 
περιουσιακή κατάσταση οπουδήποτε στην Ελλάδα και 
στην αλλοδαπή κατά το χρόνο κατάθεσης της αίτησης 
αναστολής, των νομικών προσώπων και νομικών οντο¬ 
τήτων στο κεφάλαιο των οποίων συμμετέχει ο αϊτών, 
καθώς και των φυσικών προσώπων που σύμφωνα με τις 
εκάστοτε ισχύουσες διατάξεις ευθύνονται ατομικά για τις 
φορολογικές υποχρεώσεις του αιτούντος. 

Η περιουσιακή κατάσταση περιλαμβάνει ιδίως τα 
εμπράγματα και ενοχικά δικαιώματα σε ακίνητα, τις κα¬ 
ταθέσεις οποιοσδήποτε είδους και τα συναφή τραπεζικά 
προϊόντα, τις επενδύσεις σε κινητές αξίες, τα μηχανοκί¬ 
νητα ιδιωτικά μέσα μεταφοράς, τα δάνεια και τις δωρεές, 
τις μετοχές, τα μερίδια, τα δικαιώματα ψήφου ή συμμε¬ 
τοχής σε κεφάλαιο σε οποιοσδήποτε μορφής νομική 
οντότητα, όπως ορίζεται στην παράγραφο 3 του Κ.Φ.Δ. 
και τα εμπράγματα και ενοχικά δικαιώματα σε κινητά 
αξίας άνω των δέκα χιλιάδων (10.000) ευρώ. Μαζί με την 
περιουσιακή κατάσταση δηλώνεται από τον αιτούντα και 
η εκτιμώμενη αγοραία αξία των περιουσιακών στοιχείων 
που περιλαμβάνονται σε αυτήν. Για τα ακίνητα δηλώνεται 
και η αντικειμενική αξία αυτών. 

Αν ο αϊτών τηρεί λογιστικά αρχεία, σύμφωνα με τα 
Ε.Α.Π. κατά τη διπλογραφική μέθοδο, με την αίτηση ανα¬ 
στολής συνυποβάλλονται ο τελευταίος ισολογισμός και 
το τελευταίο αναλυτικό ισοζύγιο γενικής λογιστικής του 
τρέχοντος έτους. 

4. Αίτηση αναστολής για την οποία δεν προσκομίζο¬ 
νται τα προαναφερθέντα στοιχεία απορρίπτεται. 

5. Η απόφαση επί της αιτήσεως αναστολής καταβολής 
εκδίδεται εντός προθεσμίας τριάντα (30) ημερών από 
την ημερομηνία υποβολής της ενδικοφανούς προσφυ¬ 
γής· 

Άρθρο 7 

Αποτελέσματα άσκησης ενδικοφανούς 
προσφυγής με αίτημα αναστολής καταβολής 
ποσοστού πενήντα τοις εκατό (50%) 
του αμφισβητούμενου ποσού 

1. Με την υποβολή από τον υπόχρεο ταυτόχρονα με 
την προσφυγή, αιτήματος αναστολής της καταβολής του 
50% του αμφισβητούμενου ποσού και μέχρι την έκδοση 
της απόφασης επί του αιτήματος, άλλως μέχρι την άπρα¬ 
κτη πάροδο του προβλεπόμενου χρονικού διαστήματος 
για την έκδοσή της, δεν επιδιώκεται η είσπραξη του συ¬ 
νόλου του αμφισβητούμενου ποσού. 

2. Σε περίπτωση έκδοσης απόφασης με την οποία 
γίνεται δεκτό το αίτημα αναστολής, αναστέλλεται η κα¬ 
ταβολή του συνόλου του αμφισβητούμενου ποσού. Η 
είσπραξη του τελικώς καταλογιζόμενου ποσού, βάσει 
της απόφασης που θα εκδοθεί επί της ενδικοφανούς 
προσφυγής ή της σιωπηρής απόρριψής της, μπορεί να 
επιδιωχθεί μετά την πάροδο της προθεσμίας που αναφέ- 
ρεται ανωτέρω, στην παρ. 4 του άρθρου 5 της παρούσας 
απόφασης. 


3. Σε περίπτωση έκδοσης απόφασης με την οποία 
απορρίπτεται το αίτημα αναστολής, από την επόμενη 
της έκδοσης της απορριπτικής απόφασης ή, στην τυχόν 
περίπτωση που δεν έχει παρέλθει ακόμη η προθεσμία 
καταβολής κατά τα άρθρα 41 και 62 ΚΦΔ, από την επό¬ 
μενη της λήξης της προθεσμίας αυτής, το σύνολο του 
αμφισβητούμενου ποσού είναι απαιτητό. 

4. Αν εντός της προβλεπόμενης στην παρ. 5 του άρ¬ 
θρου 6 της παρούσας προθεσμίας, δεν εκδοθεί από¬ 
φαση, τότε θεωρείται ότι το αίτημα αναστολής έχει 
απορριφθεί από τη Διεύθυνση Επίλυσης Διαφορών και 
ο υπόχρεος έχει λάβει γνώση αυτής της απόρριψης κατά 
την εκπνοή της ανωτέρω προθεσμίας. Στην περίπτω¬ 
ση αυτή, το σύνολο του αμφισβητούμενου ποσού είναι 
απαιτητό, από την επόμενη της εκπνοής της προθεσμίας 
έκδοσηςτης απόφασης ή της λήξης της νόμιμης προθε¬ 
σμίας καταβολής, σύμφωνα με την παρ. 3 του παρόντος. 

5. Σε κάθε περίπτωση, εάν ο υπόχρεος, μετά την απόρ¬ 
ριψη με οποιονδήποτε τρόπο του αιτήματος αναστολής, 
προβεί στην καταβολή του 50% του αμφισβητούμενου 
ποσού, αναστέλλεται από τον χρόνο της καταβολής και 
μέχρι την έκδοση της απόφασης επί της ενδικοφανούς 
προσφυγής ή τη σιωπηρή απόρριψή της η είσπραξη του 
υπολοίπου 50%. 

Άρθρο 8 

Άσκηση δικαστικής προσφυγής 
και αναστολή καταβολής του 50% 
του αμφισβητούμενου ποσού 

1. Με την άσκηση εμπρόθεσμης δικαστικής προ¬ 
σφυγής σύμφωνα με τις διατάξεις του άρθρου 63 του 
ν. 2717/1999 (Κώδικας Διοικητικής Δικονομίας) ενώπιον 
του αρμόδιου διοικητικού δικαστηρίου κατά της από¬ 
φασης επί της ενδικοφανούς προσφυγής ή κατά της 
σιωπηρής απόρριψης αυτής λόγω παρόδου της προθε¬ 
σμίας έκδοσης της απόφασης, αναστέλλεται η καταβολή 
ποσοστού 50% του αμφισβητούμενου ποσού, υπό την 
προϋπόθεση της καταβολής του υπόλοιπου 50%, εφά¬ 
παξ ή τμηματικά, οποτεδήποτε μέχρι την έκδοση της 
οριστικής δικαστικής απόφασης. 

2. Σε περίπτωση που η καταβολή λάβει χώρα μετά τη 
λήψη μέτρων αναγκαστικής εκτέλεσης, αυτά αναστέλλο¬ 
νται από τον χρόνο της καταβολής και εφεξής και μέχρι 
την έκδοση απόφασης επί της δικαστικής προσφυγής. 
Ομοίως, αν, συνεπείατμηματικής καταβολήςτου, η απο¬ 
πληρωμή του ποσοστού 50% γίνεται σε μεταγενέστερο 
χρόνο, η αναστολή ισχύει από το χρόνο αυτό και εφεξής. 

3. Ως αμφισβητούμενο ποσό θεωρείται το καταλογιζό- 
μενο τελικά ποσό βάσει της απόφασης επί της ενδικοφα- 
νούς προσφυγής ή το αρχικά καταλογισθέν ποσό βάσει 
της πράξης κατά της οποίας ασκήθηκε η ενδικοφανής 
προσφυγή επί σιωπηρής απόρριψης αυτής ή το μέρος 
των ποσών αυτών που αμφισβητείται με την προσφυγή, 
επί μερικής αμφισβήτησης. 

4. Η είσπραξη του 50% του αμφισβητούμενου ποσού 
του οποίου η καταβολή είχε ανασταλεί, μπορεί να επι- 
διωχθεί μετά τη λήξη της προθεσμίας καταβολής του 
οφειλόμενου ποσού βάσει της εκδιδόμενης σχετικής 
οριστικής απόφασης του αρμόδιου πρωτοβάθμιου δι- 

οικητικού δικαστηρίου, κατά τις διατάξεις της παρ. 4 του 
άρθρου 41 του Κ.Φ.Δ.. 

5. Σε περίπτωση που δεν έχει καταβληθεί το προβλε- 
πόμενο 50% του αμφισβητούμενου ποσού ή το 100% 
αυτού, προκειμένου για άμεσο προσδιορισμό και για 
πράξεις διοικητικού προσδιορισμού του φόρου, πλην 
όμως εκδίδεται δικαστική απόφαση αναστολής εκτέ¬ 
λεσης της προσβαλλόμενης απόφασης της Διεύθυνσης 
Επίλυσης Διαφορών, αναστέλλεται η είσπραξη του συνό¬ 
λου του δικαστικώς αμφισβητούμενου ποσού σύμφωνα 
με το διατακτικό αυτής και μέχρι την έκδοση οριστικής 
απόφασης. 

Άρθρο 9 

Υπολογισμός τόκων επί αναστολής και θέματα 
λήψης μέτρων κατά τη διάρκεια αυτής 

1. Κάθε καταβολή, οποτεδήποτε αυτή πραγματοποι¬ 
είται, που αφορά το αμφισβητούμενο ποσό λόγω της 
άσκησης της ενδικοφανούς προσφυγής, βαρύνεται, κατά 
περίπτωση, με τους αναλογούντες τόκους εκπρόθεσμης 
καταβολής, σύμφωνα με τις διατάξεις του άρθρου 53 
του Κ.Φ.Δ.. 

2. Τυχόν αναστολή της πληρωμής δεν απαλλάσσει 
τον υπόχρεο από την υποχρέωση καταβολής των τόκων 
λόγω εκπρόθεσμης καταβολής του φόρου. 

3. Σε κάθε περίπτωση, κατά τη διάρκεια της νόμιμης 
προθεσμίας καταβολής των οφειλών καθώς και κατά τη 
διάρκεια αναστολής καταβολής αυτών, η Φορολογική 


Διοίκηση δύναται να λαμβάνει τα μέτρα των άρθρων 
46 και 49 του ν. 4174/2013, εφόσον συντρέχουν οι προ¬ 
ϋποθέσεις εφαρμογής αυτών. 

4. Σε περίπτωση λήψης εκ παραδρομής μέτρων ανα¬ 
γκαστικής είσπραξης κατά το χρονικό διάστημα της προ¬ 
ηγούμενης παραγράφου, η Φορολογική Διοίκηση οφεί¬ 
λει να προβεί σε άρση αυτών, τυχόν δε ποσά που έχουν 
εισπραχθεί βάσει των ανωτέρω μέτρων επιστρέφονται 
τηρουμένων των διατάξεων της παρ. 2 του άρθρου 48 
του ν. 4174/2013 και του άρθρου 83 του ν.δ. 356/1974 
(ΚΕΔΕ). 

ΚΕΦΑΛΑΙΟ Γ' 

Καταργούμενες διατάξεις 

Άρθρο 10 

Παύση ισχύος της ΠΟΑ 1002/2013 απόφασης 
του Γενικού Γραμματέα Δημοσίων Εσόδων 
Από την έναρξη ισχύος της παρούσας απόφασης, 
παύει να ισχύει η ΠΟΑ 1002/2013 απόφαση του Γενικού 
Γραμματέα Δημοσίων Εσόδων (ΦΕΚ Β' 55/16.1.2014). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Απριλίου 2017 
Ο Διοικητής 
ΓΕΩΡΓΙΟΣ ΠΙΤΣΙΛΗΣ 

ΞΓ 

ΕΘΝΙΚΟ ΤΥΠΟΓΡΑΦΕΙΟ 

Την ευθύνη για την εκτύπωση, διαχείριση και κυκλοφορία των φύλλων της Εφημερίδας 
της Κυβερνήσεως, (ΦΕΚ) στην έντυπη και ηλεκτρονική έκδοση, έχει το Εθνικό Τυπογραφείο 
το οποίο αποτελεί δημόσια υπηρεσία η οποία υπάγεται στο Υπουργείο Διοικητικής Ανασυ¬ 
γκρότησης. Το Εθνικό Τυπογραφείο έχει επίσης την ευθύνη για την κάλυψη των εκτυπωτικών 
αναγκών του Δημοσίου, (ν. 3469/2006, Α' 131). 


ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

Η ηλεκτρονική μορφή των ΦΕΚ διατίθεται δωρεάν από την ιστοσελίδα νννννν.θΐ.ςΓ· Γ ια 

τα ΦΕΚ που δεν έχουν ψηφιοποιηθεί και καταχωρισθεί στην πιο πάνω ιστοσελίδα δίνεται η 
δυνατότητα δωρεάν αποστολής με ηλεκτρονικό ταχυδρομείο, μετά από αίτηση που υποβάλ¬ 
λεται ηλεκτρονικά με τη συμπλήρωση ειδικής φόρμας. 

Η έντυπη μορφή των ΦΕΚ διατίθεται για μεμονωμένα φύλλα με το ανάλογο κόστος από 
το τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα 
ΚΕΠ, ενώ για ετήσια συνδρομή από το τμήμα Συνδρομητών. Το κόστος για ασπρόμαυρο ΦΕΚ 
από 1 έως 16 σελίδες είναι 1€, προσαυξανόμενο κατά 0,20€ για κάθε επιπλέον οκτασέλιδο ή 
μέρος αυτού. Το κόστος για έγχρωμο ΦΕΚ είναι 1,50€ από 1 έως 16 σελίδες, προσαυξανόμενο 
κατά 0,30€ για κάθε επιπλέον οκτασέλιδο ή μέρος αυτού. 

Τρόπος αποστολής κειμένων προς δημοσίευση 

-Τα κείμενα για δημοσίευση στο ΦΕΚ, από όλες τις δημόσιες υπηρεσίες και τους φορείς 
του δημόσιου τομέα, αποστέλλονται στην διεύθυνση ννθί>πΐ35ΐθΐ·.θΐ(5>θΐ.μι· με χρήση 
προηγμένης ψηφιακής υπογραφής και χρονοσήμανσης. 

- Οι περιλήψεις Διακηρύξεων Δημοσίων Συμβάσεων, αποστέλλονται στην ηλεκτρονική δι¬ 
εύθυνση άά5@θΐ.9Γ με τη χρήση απλού ηλεκτρονικού ταχυδρομείου. 

- Κατ' εξαίρεση, πολίτες οι οποίοι δεν έχουν αποκτήσει προηγμένη ηλεκτρονική υπογρα¬ 
φή, μπορούν να αποστέλλουν ταχυδρομικά ή να καταθέτουν με εκπρόσωπό τους κείμε¬ 
να προς δημοσίευση αποτυπωμένα σε χαρτί, στοΤμήμα Παραλαβής Δημοσιευτέας Ύλης. 

Πληροφορίες σχετικά με την αποστολή/κατάθεση εγγράφων προς δημοσίευση, την 
πώληση των τευχών και τους ισχύοντες τιμοκαταλόγους για όλες τις υπηρεσίες θα βρείτε 
στην ιστοσελίδα μας και στη διαδρομή Εξυπηρέτηση κοινού - τμήμα πωλήσεων ή συν¬ 
δρομητών. Επίσης στην ιστοσελίδα μπορείτε να αναζητήσετε πληροφορίες σχετικά με την 
πορεία δημοσίευσης των εγγράφων, εφόσον γνωρίζετε τον Κωδικό Αριθμό Δημοσιεύμα¬ 
τος (ΚΑΔ). Τον ΚΑΔ εκδίδει το Εθνικό Τυπογραφείο για όλα τα κείμενα που πληρούν τις προ¬ 
ϋποθέσεις δημοσίευσης. 

2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του 

Το Εθνικό Τυπογραφείο μετά από αίτημα φορέα του Δημοσίου αναλαμβάνει να σχεδιάσει 
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους 
αλληλογραφίας, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα Ιστοσελίδα: νννννν.θΐ.9Γ 
ΤΗΛΕΦΩΝΙΚΟ ΚΕΝΤΡΟ: 210 5279000 - ίβχ: 210 5279054 Πληροφορίες σχετικά με την λειτουργία 
ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ της ιστοσελίδας: ΗθΙρά65ΐ<.6ϊ@6ϊ.9ΐ· 

Πωλήσεων: (Ισόγειο, τηλ. 210 5279178 - 180) Αποστολή ψηφιακά υπογεγραμμένων 

Συνδρομητών: (Ημιόροφος, τηλ. 210 5279136) εγγράφων προς δημοσίευση στο ΦΕΚ: 

Πληροφοριών: (Ισόγειο, Γρ. 3 και τηλεφ. κέντρο 210 5279000) \Λ/θΐ3(Τΐ35ΐθΐ'.θΙ@θ1.9 | · 

Παραλαβής Δημ. Υλης: (Ισόγειο, τηλ. 210 5279167,210 5279139) Πληροφορίες για γενικό πρωτόκολλο 
Ωράριο για το κοινό: Δευτέρα ως Παρασκευή: 8:00 - 13:30 και αλληλογραφία: 9>'3πηη3ΐ6·3@6ΐ·9 ι ' 



























